**Ahojte: Posielam témy, ktoré sa treba naučiť k záverečným skúškam:**

**Podnik**

**Podnik –** je samostatná hospodárska jednotka, ktorá využívaním výrobných činiteľov vyrába výrobky, alebo poskytuje služby určené na predaj.

 **Podnikateľom** je:

* osoba zapísaná v obchodnom registri,
* osoba podnikajúca na základe živnostenského oprávnenia,
* osoba podnikajúca na základe iného než živnostenského oprávnenia,
* fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu.

**Podnikanie** je sústavná činnosť vykonávaná samostatne, vo vlastnom mene a na vlastnú zodpovednosť za účelom dosiahnutia zisku.

Fungovanie podniku si vyžaduje jeho **ekonomickú samostatnosť, právnu subjektivitu a kapitál.**

**Ekonomická samostatnosť** – znamená, že štát nezasahuje priamo so činnosti podniku /určuje len všeobecné pravidlá napr. výška daní/

O všetkých skutočnostiach týkajúcich sa podniku, rozhoduje podnik sám.

**Právna subjektivita** – znamená, že podnik má právo vo vlastnom mene uzatvárať zmluvy, je zodpovedný za záväzky, ktoré vyplývajú z uzatvorených zmlúv. Podnik nadobúda právnu subjektivitu zápisom do obchodného registra.

**Kapitál** – nevyhnutnou podmienkou podnikania je vlastníctvo dostatočne veľkého kapitálu. Každý podnik musí mať k dispozícií aj potrebný kapitál, pomocou ktorého uskutočňuje svoju činnosť /fyzický kapitál, majetkové práva, obchodné meno, štruktúra zamestnancov a pod./.

**Obchodný register** /www.orsk.sk/ **–** je zoznam, do ktorého sa zapisujú dôležité údaje, týkajúce sa podnikateľských organizácií.

**Vznik a založenie**

* dobrý nápad treba prepracovať do podoby podnikateľského zámeru - jeho úlohou je podrobne pripraviť založenie, vznik a ďalší rozvoj nového podniku. Zamerať sa treba na:
* zvoliť vhodný predmet podnikania,
* zabezpečiť potrebné finančné, materiálne a ľudské zdroje potrebné na podnikanie
* právno-organizačnú stránku
* vybrať vhodnú organizačno-právnu formu podniku (s.r.o., živnosť, a.s. a pod.)
* ekonomickú stránku
* ešte pred vznikom podniku treba zistiť, či bude budúce podnikanie rentabilné (ziskové)
* či a ako sa podnik presadí na trhu,
* už pri zakladaní podniku treba mať predstavu o výške nákladov spojených s podnikaním (nie len materiál, ale aj rôzne platby vyplývajúce zo zákona), o potrebe kapitálu, tržbách.

Zakladateľský rozpočet by mal obsahovať:

* rozpočet nákladov,
* rozpočet výnosov, zisku
* rozpočet potreby investičného a prevádzkového kapitálu,
* rozpočet zdrojov financovania

**Podnik vzniká** zápisom do obchodného registra, alebo živnostenského registra(www.orsr.sk, [www.zrsr.sk](http://www.zrsr.sk)).

**Zrušenie a zánik podniku**

Dôvody zrušenia podniku:

* uplynutie doby na ktorú bol založený alebo dosiahnutie účelu, na ktorý bol založený
* rozhodnutie podnikateľa o dobrovoľnom zrušení
* súdne rozhodnutie
* vzájomná dohoda spoločníkov
* vyhlásenie konkurzu

 Vymazaním z obchodného registra, alebo zrušením živnostenského oprávnenia **podnik zaniká.**